થાણે ક્રાઇમ બ્રાંચ અને એફબીઆઇ (ફેડરલ બ્યૂરો ઓફ ઇન્વેસ્ટિગેશન)ની ટીમે સાગર ઠક્કર અને રીમા ઠક્કર વિરુદ્ધમાં તપાસનો ધમધમાટ શરૂ કરી દીધો છે ત્યારે બન્ને વિરુદ્ધમાં લુકઆઉટ નોટિસ પણ જારી કરી દીધી છે. બન્ને આરોપીઓ વિરુદ્ધમાં પૂરતા પુરાવા એકત્રિત કરવા માટે તથા આ રેકેટમાં અન્ય કેટલા લોકો સંડોવાયેલા છે કે કેમ તેની તપાસ કરવા માટે થાણે ક્રાઇમ બ્રાંચની ટીમે અમદાવાદના પોશ વિસ્તારોમાં ચલાવાતાં કોલ સેન્ટરના સંચાલકોનું લિસ્ટ તૈયાર કર્યું છે. આવનારા દિવસોમાં થાણે ક્રાઇમ બ્રાંચની ટીમ તમામ સંચાલકોની પપૂછપરછ કરે તેવી શક્યતા છે.